শুক্রবার সকালে শিলিগুড়ির বৈকুণ্ঠপুর জঙ্গল থেকে একটি দলছুট হাতি বেরিয়ে আসে। প্রথমে আমবাড়িতে তাণ্ডব চালানোর পরে হাতিটি হাতিমোড়ের দিকে ছোটে। সেখানেই রাস্তায় নরেন রায় নামে এক ব্যাক্তিকে পিষে মারে হাতিটি। এর পরে সেখানে একটি চা-বাগানে প্রবেশ করে সেখানেও তাণ্ডব চালিয়ে হাতিটি বাগান তছনছ করে দেয় বলে খবর। সেখানে তাণ্ডব চালানোর পরে ফের উল্টো দিকে ছুটতে শুরু করে হাতিটি। এখনো পর্যন্ত পাওয়া খবর অনুযায়ী, হাতিটি শহরের দিকে ঢুকছে।

ঘটনার খবর পেয়ে হাতিটিকে জঙ্গলে প্রবেশ করানোর জন্য বেলাকোবা রেঞ্জের রেঞ্জ অফিসার সঞ্জয় দত্তের নেতৃত্বে বনকর্মীদের একটি দল প্রচেষ্টা চালাচ্ছে।
দেখুন ভিডিও